《春怀三首》
明代·尹耕

春深关塞尚屯兵，万里防胡拱汉京。不为翠华临远道，岂应金甲废深耕。

转输坐见司徒急，经略亲看相国行。莫讶至尊忘北顾，显陵迁附圣人情。

作者简介：（1513—?）明蔚州卫人，字子莘。嘉靖十一年进士。性嗜酒，好谈兵。授知州，免官家居。痛恨边臣玩忽，武备废弛，作《塞语》十一篇，申明边防虏势之要害。严嵩见而才之。起知州，数月中迁兵部员外郎，出为河间知府，大修武备。旋擢河南兵备佥事，被劾下狱，戍辽左。有《朔野集》。